cyanic-selkie/wikianc huggingface dataset:
Myri-visa
Teksten
4.Men det er au det same det er nok fleir igjen som like bra kan væra som dem i puss og stell, ei ser så stramme ut, og dufsur etter ryggen det tek seg ikkje ut.
5.Det er no av dei somme som folk har under seg, som jevnleg gjeng og grine: No må du nøyte deg, og ikkje dra deg så, for ellers kan du reise og ha deg her i frå.
6.Og du må ikkje klaga om kosten der er snå, ti havrebrød og duppe det er no kraft å få, fær den som arbei må, og du tar ikkje syte om du må drive på.
7.Nei du må visstnok seia at det er nokså bra, å komme til ein stand der du det så godt kan ha, i kost og arbeidsskikk, so du må visstnok seia: Det er vandt å få det slikt.
Juan Sebastián Cabal
Juan Sebastián Cabal (født 25. april 1986 i Cali) er en profesjonell colombiansk tennisspiller.
Han vant en gullmedalje i double for menn i tennis under de Panamerikanske leker 2011 i Guadalajara i Mexico.
Piazza Venezia
Piazza Venezia er en sentral plass i Roma, ved foten av Kapitol. Den danner den sørlige avslutninga av hovedgata Via del Corso. Mot sør ruver det enorme Viktor Emanuel II-monumentet over plassen.
Vestsida av plassen opptas av fasaden på Palazzo Venezia, oppført av pave Paulus II i 1455. Den likearta bygningen midt imot (mot øst) er av langt nyere dato. Palazzo delle Assicurazione Generali di Venezia er hovedkontor for et italiensk forsikringsselskap, og ble bygd i 1911. Her sto tidligere et gammelt palé som ble revet da plassen skulle utvides ved anlegget av Viktor Emanuel-monumentet.
I det nordvestre hjørnet av plassen ligger Palazzo Doria og det vesle Palazzo Bonaparte fra 1660. På 1800-tallet kom paléet i Bonaparte-familiens eie, og Napoleons mor bodde her til sin død i 1836. Familienavnet er fortsatt synlig på takoppbygget.
Kais Saied
Kais Saied (arabisk: قَيس سَعيد, født 22. februar 1958 i Tunis) er en tunisisk politiker og jurist, som siden oktober 2019 har vært Tunisias president.
Han var leder for Tunisian Association of Constitutional Law fra 1995 til 2019.
I januar 2021 startet det protester mot Saieds regjering, der de protesterte mot politibrutalitet, økonomiske nedgangstider og regjeringens håndering av koronaviruspandemien. Den 25. juli 2021 oppløste han underhuset i nasjonalforsamlingen, og sparket statsminister Hichem Mechichi, noe som utløste en pågående politisk krise i Tunisia. Han utnevnte Najla Bouden til ny statsminister i oktober 2021, hun ble med det den første kvinnelige statsministeren i den arabiske verden. I mars 2022 oppløste han nasjonalforsamlingen.
Referanser
<References />
Míriam Colón
Míriam Colón Valle (født 20. august 1936 i Ponce i Puerto Rico, død 3. mars 2017 i New York City i USA) var en puertoricansk skuespillerinne. Colón var grunnleggeren og regissøren av det Puerto Rican Travelling Theatre i New York City. Fra sin karriere på begynnelsen av 1950-tallet begynte Colón å opptre på Broadway og senere begynte å jobbe innen fjernsyn. Colón var kjent for opptredener i en rekke forskjellige TV-program fra 1960- og 2010-tallet, og var kanskje mest kjent for sin rolle som «Mama Montana» i 1983-krimfilmen Scarface. I 2014 mottok Colón prisen National Medal of Arts fra daværende president Barack Obama. Colón døde av komplikasjoner fra en lungeinfeksjon den 3. mars 2017, i en alder av 80 år.
Agile Project Management
Agile Project Management: Creating Innovative Products (direkte oversatt: Smidig prosjektledelse: Å skape innovative produkter) er en bok skrevet av Jim Highsmith hvor han drøfter styring av prosjekter ved hjelp av metoder fra smidig programvareutvikling. Boken har blitt anbefalt av forskjellige anmeldere.
Boken starter med å si at nye utfordringer innen produktutvikling krever en adaptiv istedenfor forventningsfull prosjektledelse. Den introduserer deretter leseren til de grunnleggende smidige verdiene beskrevet i Manifestet for smidig programvareutvikling og de 6 hovedprinsippene for smidig prosjektledelse. Deretter blir man presentert for et rammeverk for smidig prosjektledelse, og dets 5 prosjektfaser blir diskutert i detalj. Boken avsluttes med å snakke om skalering av smidige metoder for prosjektledelse og de kulturelle endringene som kontinuerlig kreves for at man skal oppnå ønskede resultater ved bruk av smidig metodikk. Det brukes en rekke eksempler fra forskjellige bransjer som illustrasjoner.
Boken var finalist i CMP Media sin Jolt Award i 2005, men vant ikke noe.
Østerrike under EM i friidrett 2018
Østerrike deltok under EM i friidrett 2018 som ble arrangert 6.–12. august 2018 i Berlin.
Mogens Christensen
Mogens Christensen (født 9. desember 1929 i Oslo, død 25.juli 2020 i Oslo) var en norsk aker. Han representerte Akeforeningen i Oslo. Christensen er også kjent som vinner av Kvitt eller dobbelt hos NRK i 1990.
Christensen vant NM i aking, ener for herrer i 1963. Han deltok under vinter-OL for Norge i 1964 i Innsbruck med 14.-plass i ener for herrer.
Mogens Christensen vant i NRK-programmet Kvitt eller dobbelt i temaet «Norske pengesedler» i 1990. .
Engelsk 1. divisjon 1947–48
== Tabell ==
Opprykk
De to dårligste klubbene i 1. divisjon rykket automatisk ned til 2. divisjon og de to beste klubbene i 2. divisjon rykket automatisk opp til 1. divisjon.
Engelsk 2. divisjon 1947–48:
Referanser
1947–48 in English football
HPK
HPK eller Hämeenlinnan Pallokerho er et ishockeylag som spiller i Liiga. De spiller i Tavastehus, Finland i Ritari Areena.
NS Faggruppeorganisasjon
Nasjonal Samlings Faggruppeorganisasjon (NSFO) var en arbeiderorganisasjon og særorganisasjon innen Nasjonal Samling, stiftet ved partiforordning 12. oktober 1940.
NSFO sin oppgave var å spre det nasjonalsosialistiske budskap blant norske arbeidere, og overta Landsorganisasjonen (LO) nedenifra. Den laveste enheten i organisasjonen var den enkelte bedrift eller virksomhet. Arbeidet med verving foregikk igjennom tillitsmannsapparatet i bedriftene. Da Nasjonal Samling overtok styringen av LO i september 1941 ble arbeidet innad i NSFO nedprioritert og det var relativt liten aktivitet.
Bulgaria under EM i friidrett 2018
Bulgaria deltok under EM i friidrett 2018 som ble arrangert 6.–12. august 2018 i Berlin.
Ambjørnrød skole
Ambjørnrød skole er en barneskole i Fredrikstad. Skolen er år gammel, og det er rundt 275 elever på skolen. På Ambjørnrød er det skolekjøkken, sløyd, bibliotek og musikkrom. Skolen har også en kino. Ute i skolegården er det to fotballbaner (gress), en håndballbane og en fotballbinge. I tillegg har skolen også en stor grusflate som kan brukes til annen lek og ballspill."Ambjørnrød var en av Norges første barneskoler til å ha flere frittstående paviljonger. Ambjørnrød barnehage og SFO/SkolensFengselsOmråde er også en del av disse byggene. Utearealet består også av Lekelund, som er en middels stor lekeplass med husker, fjell og en scene som egner seg fint til lek."
Landeck
Landeck er en by i den østerrikske delstaten Tirol. Byen er forvaltningsstedet i distriktet av samme navn og har 7600 innbyggere (per 2005). Den ligger i en utvidelse av dalen til Inn, der denne svinger mot øst, og nær inngangen til Paznaun- og Stanzer Tal.
Kylie Masse
Kylie Masse (født 18. januar 1996) er en canadisk svømmer.
Hun representerte Canada under Sommer-OL 2016 i Rio de Janeiro, der hun tok bronse på 100 meter rygg.
Arne Melsom (1962)
Arne Melsom (født 31. juli 1962) er en norsk fysisk oseanograf som er seniorforsker ved Meteorologisk institutt, der han er knyttet til Avdeling for hav og is.
Forskning
Han var ansatt som vitenskapelig assistent og stipendiat ved Institutt for geofysikk ved UiO 1987–1992. Melsom ble cand.scient. i geofysikk ved Universitetet i Oslo i 1987 og dr.scient. innen fagområdet fysisk oseanografi ved samme universitetet i 1992. Han ble veiledet av professor Jan Erik Weber til begge gradene. I doktorgradsarbeidet studerte han havstrøm indusert av bølger.
Melsom var ansatt som forsker ved Meteorologisk institutt 1992–1993, og hadde deretter postdoktorstipend fra Norges forskningsråd 1994–1995 med forskningsopphold ved Florida State University. Under dette utenlandsoppholdet påbegynte han studier om fjerneffekter av El Niño i havet.
Siden 1996 har Melsom vært seniorforsker ved Meteorologisk institutt. Han har arbeidet med virkningen av brytende bølger på havstrøm, sannsynlighetsvarsler for havsirkulasjon,  havsirkulasjonens rolle for jordas klima,  drivbaneberegninger  og utvikling av objektive mål for kvalitet av varsler for iskantens posisjon.
Menneskerettigheter og Hongkong
Ved siden av forskning er Melsom kjent for sitt internasjonale menneskerettsengasjement. Etter sommeren 2019 med store folkelige protester i Hongkong mot byens regjering og politi, startet han å skrive bloggen Hongkong sett fra Norge. I 2020 ble Melsom valgt som styremedlem i Hongkongkomiteen i Norge, og i 2021 ble han valgt til nestleder. Han har skrevet flere innlegg om Hongkong, også sammen med Hongkongkomiteens leder Jessica Chiu. Videre har Melsom uttrykt seg negativt til at Norge skal inngå en frihandelsavtale med Kina i dagens situasjon.
Universitetet i Bern
Universitetet i Bern (tysk: Universität Bern, fransk: Université de Berne) er et universitet i Bern, hovedstaden i Sveits. Det ble grunnlagt i 1834 og drives av kantonen Bern. Det er et allsidig universitet med et bredt utvalg av kurser og programmer fordelt på åtte fakulteter og rundt 160 institutter. Det har rundt 15 000 studenter.
Julianus
Julianus er et mannsnavn med latinsk utspring. Dette er på sin side et romersk familienavn, som man tror kommer fra det latinske ordet «ioulos», «dunskjegg», altså ung.
Stortingsvalget 2013 i Saltdal
Stortingsvalget 2013 i Saltdal ble avholdt 9. september 2013 i Saltdal kommune i Nordland. Det var 3643 stemmeberettigede velgere i Saltdal. Av disse avga 2751 stemme. De godkjente stemmene fordelte seg slik på partiene:
Julianus
Navnedag: Før 1901 var navnedagen den 9. januar, til minne om den romerske keiser og martyr som levde fra slutten av 200-tallet (død i 302).
Det tyske tollparlamentet
Det tyske tollparlamentet var en parlamentarisk institusjon for de tyske tollforeningene, som eksisterte fra 1. januar 1868 frem til 1870.
Parlamentet eksisterte mellom den østerriksk-prøyssiske krig og grunnleggelsen av det tyske keiserrike, og fungerte for de sørtyske statene som et alternativ til en tilknytning til det nordtyske forbund, som var dominert av kongeriket Preussen. Parlamentet ble foreslått opprettet av Preussens ministerpresident Otto von Bismarck. Det innebar at de sørtyske statene fikk 85 folkevalgte representanter, valgt gjennom frie, allmenne valg, som eksisterte parallelt med de 297 representantene i Riksdagen for det nordtyske forbund.
Sveits under EM i friidrett 2018
Sveits deltok under EM i friidrett 2018 som ble arrangert 6.–12. august 2018 i Berlin.
Najla Bouden
Najla Bouden (født 29. juni 1958 i Kairouan) er en tunisisk politiker, som siden oktober 2021 har vært statsminister i Tunisia.
Guus Kuijer
Guus Kuijer (født 1. august 1942 i Amsterdam) er en nederlandsk forfatter. Han er særlig kjent for en rekke barnebøker, blant annet fem bøker om Madelief som ble utgitt fra 1975.
Kuijer har mottatt en rekke priser for arbeidet, blant annet Litteraturprisen til minne om Astrid Lindgren (ALMA) i 2012.
De to første bøkene i hans serie om Polleke er oversatt til norsk: Sammen for alltid (2013) og Livet er herlig (2014).
Najla Bouden
Referanser
<References />
Avis Rent a Car System
Avis Rent a Car System, Inc. er et amerikansk bilutleieselskap, med nettverk i 170 land. Selskapet eies av Avis Budget Group.
Om selskapet
Avis Rent a Car System ble etablert i bilbyen Detroit i Michigan i 1946 av Warren E. Avis. Warren Avis startet sitt første utleiekontor ved flyplassene Willow Run Airport i Michigan, og ved Miami International Airport i Florida. Selskapet ble det første bilutleieselskapet som hadde nye biler til utleie. Selskapet var også først ute med forretningsideen franchise. Warren Avis solgte selskapet i 1954 til større investorer.
Avis Rent a Car System er i dag markedsledende i Europa, ifølge egen nettside. Selskapet har nærmere 5 000 utleiestasjoner, 400 000 biler og omtrent 18 700 ansatte, fordelt på de 170 landene Avis Rent a Car System er etablert. Seskapet har rundt 70 % omsetning fra forretningstrafikk, de resterende 30 % kommer hovedsakelig fra private kunder i forbindelse med ferie og fritid. Selskapet har inngått ulike former for samarbeid med alle større aktører innen luftfart, reisebyråkjeder, hoteller, turoperatører, togselskaper, nasjonale turistkontorer og kredittkortselskaper.
Selskapet har arbeidet ut fra slagordet «We try harder» («Vi prøver hardere») siden 1962. Slagordet har referanse til Avis' posisjon som nr. 2 på det amerikanske markedet, etter The Hertz Corporation.
Lagangilang
Lagangilang (Bayan ng Lagangilang, Abra) er en kommune på Filippinene. Kommunen ligger på øya Luzon, og tilhører provinsen Abra. Folkemengden var i 2015 på 14,255 innbyggere.
Kritikk av dømmekraften
Kritikk av dømmekraften (tysk: Kritik der Urteilskraft), også kjent som den tredje kritikk, er et filosofisk verk av Immanuel Kant. Verket ble først utgitt i 1790 som den tredje og siste delen av Kants serie med «kritikker». Kritikk av dømmekraften knytter de tidligere delene i serien sammen i det den behandler alle slags vurderinger, både kunnskaps- og moralbaserte, og dermed angir dømmekraften som fellesnevneren for den teoretiske og praktiske fornuften.
Lagangilang
Barangayer
Lagangilang er inndelt i 17 barangayer.
Kritikk av dømmekraften
Den første delen av boken ble utgitt på norsk i 1995 av forlaget Pax.
Forskrift
En forskrift er etter norsk rett et vedtak som gjelder rettigheter eller plikter til et ubestemt antall eller en ubestemt krets av personer (i motsetning til et enkeltvedtak).
Forskrifter fastsettes ofte med hjemmel i en lov. Forskrifter gis som regel av Kongen i statsråd, et departement eller et kommunestyre eller fylkesting, alt etter hva den aktuelle lovhjemmelen bestemmer. Forskriften må holde seg innenfor lovhjemmelen, og må ikke være i strid med andre lover; i så fall vil den ikke kunne gjøres gjeldende. I tillegg må forskriften kunngjøres for å ha rettslig virkning.
Å overtre forskrifter kan være straffbart. Dette forutsetter at enten den aktuelle hjemmelsloven eller forskriften selv foreskriver dette. Vanligvis vil hjemmelsloven inneholde straffetrusselen, men hvis dette ikke er tilfelle finnes det en bestemmelse i Almindelig borgerlig Straffelov § 339 som gir forskriftsmyndigheten hjemmel til å foreskrive straff (bot) ved å henvise til denne. Bestemmelsen har vært kritisert, og vil trolig ikke bli videreført i den nye straffeloven, som er under utarbeiding.
Referanser
Vorschrift
Carl Martin Ellingsen
Carl Martin Ellingsen (født 20. desember 1848 i Sortland, død 26. januar 1926) var en norsk forretningsmann og politiker (V). Han var handelsmann på Kvitnes i Hadsel, og stortingsrepresentant i fem perioder. Han representerte Nordlands amt i periodene 1886-1888, 1889-1891 og 1895-1897, og Vesteraalen 1907-09 og 1913-1915. Ellingsen var også ordfører i Hadsel.
Françoise Giroud
Françoise Giroud (født 21. september 1916, død 19. januar 2003) var en fransk pressekvinne og politiker. I 1974 ble hun Frankrikes første kvinnesaks­minister, og i 1976 ble hun utnevnt til kultur­minister i Frankrike.
Glitrefonna
Glitrefonna er en isbre som ligger på nordsiden av Bergersenfjella i den sentrale delen av fjellmassivet Sør-Rondane i Dronning Maud Land.
Breen ble fotografert fra fly under Operasjon Highjump i 1946–47. Kart over området, basert på de amerikanske flyfotografiene, ble utarbeidet av Norsk Polarinstitutt i 1957 som også navnsatte breen.
Cambridge College
Cambridge College er et privat, ikke-kommersielt universitet i Cambridge, Massachusetts i USA. Det ble grunnlagt i 1971 av John Bremer som et åpent universitet. Det tilbyr fjernundervisning for voksne, og har regionale sentra i Georgia, California, Virginia, og Puerto Rico.
Cambridge College har 4 760 studenter (2006), og skolepenger på US$ 8 890. Det gis eksamener opp til doktorgradsnivå. Fagsammensetningen er lærerutdanning, ledelse, selvutvikling og humanistiske fag.
Rie Kaneto
Rie Kaneto (født 8. september 1988) er en japansk svømmer.
Hun representerte Japan under Sommer-OL 2016 i Rio de Janeiro, der hun tok gull på 200 meter brystsvømming.
Adolf Rösti
Adolf Rösti (født 30. august 1947 i Adelboden) er en tidligere sveitsisk alpinist.
Rösti tilhørte det sveitsiske landslaget påbegynnelsen av 1970-tallet og var spesialist i disiplinene slalåm og storslalåm. Han fikk sine første poeng i verdenscupen 5. januar 1970, da han kom på femteplass i hjembyen Adelboden. To år senere kom samme sted på andreplass, slått med fem hundredels sekund av landsmannen Werner Mattle. Etter dette resultatet ble han sendt til OL 1972 i Sapporo. Der lå han på sjuendeplass i storslalåm etter første omgang, men kjørte ut i andre omgang. Tre dager senere ble han nummer 15 i slalåm.
Hans beste sesong ble 1972-73. Han oppnådde tre pallplasseringer og en fjerdeplass, og kom på tredjeplass i storslalåmcupen sammenlagt, etter østerrikeren Hansi Hinterseer og nordmannen Erik Håker. Samme år ble han sveitsisk mester i storslalåm, karrierens eneste nasjonale mesterskapstittel.
Schwerin
Schwerin (tysk uttale: eller ) er hovedstaden i den tyske delstaten Mecklenburg-Vorpommern og ligger ved sørvestbredden av Schweriner See.
Christian Hallén-Paulsen
Christian Hallén-Paulsen (født 24. desember 1945 i Oslo, død 30. desember 2012 i Bodø) var en norsk aker. Han representerte Akeforeningen i Oslo.
Hallén-Paulsen deltok under vinter-OL for Norge i 1964 i Innsbruck med tiendeplass i toer for herrer.
Hallèn-Paulsen var i en årrekke ansatt ved 331 skvadronen ved Bodø flystasjon, og i de senere år leder av Luftforsvarsmuseets militære avdeling i Bodø.
Jan-Axel Strøm
Jan-Axel Strøm (født 6. september 1945 i Oslo) er en norsk tidligere aker. Han representerte Akeforeningen i Oslo.
Strøm deltok under vinter-OL for Norge i 1964 i Innsbruck med tiendeplass i toer for herrer og 19.-plass i ener for herrer, og i 1968 i Grenoble med 21.-plass i ener for herrer.
Empire Award
En Empire Award er en utmerkelse gitt av Empire, Storbritannias mestselgende filmmagasin, som gjenkjenner fortreffelighet av fagfolk i den lokale og globale filmindustrien. Tildelingene er stemt frem av leserne av bladet og i en årlig seremoni, Empire Awards, blir vinnerne presentert med tildelingen som omfattet Empire og noen ganger også fjernsyn.
Visekorporal
Visekorporal er en militær grad.
Slovenj Gradec
Slovenj Gradec er en by og kommune nord i Slovenia med om lag 12 500 innbyggere. Byen ligger om lag 65 km nordøst for Ljubljana.
Rhys Chatham
Rhys Chatham (født 19. september 1952) er en amerikansk komponist. Han regnes som den første minimalistiske komponist, og hans arbeid knyttes til andre avantgardistiske bevegelser som No Wave-bevegelsen.
Italia under EM i friidrett 2018
Italia deltok under EM i friidrett 2018 som ble arrangert 6.–12. august 2018 i Berlin.
Marius Svanberg Alm
Marius Svanberg Alm (født 3. desember 1997) er en norsk fotballspiller som spiller for.
Melittommatinae
Melittommatinae er en artsfattig underfamilie av treborende biller. De utgjør en overfamilie for seg selv, Lymexyloidea. De kan kjennes på svært langstrakt kroppsform med korte antenner, vifteformede maksillepalper hos hannene og myke dekkvinger.
Utseende
Middelsstore (7 – 35 mm), svært langstrakte biller. Dekkvingene er myke. Det er ofte betydelig forskjell i størrelse og utseende mellom kjønnene, hunnene er størst og bredest. Også innen samme kjønn varierer de mye i størrelse. Hodet er temmelig stort og bredt, omtrent så bredt som brystskjoldet, kjevene (mandiblene) er små og ikke utstikkende. Fasettøynene er store og utstående. Antennene er foholdsvis korte, gjerne sagtakkede, kan også være kamformede eller kølleformede. Ofte er de tynnere mot spissen og krumme, slik at antennen ser sigdformet ut. Hannens maksillepalper (det største paret av munnfølere) er karakteristisk vifteformede. Brystskjoldet (pronotum) er omtrent så langt som bredt. Dekkvingene er myke, hos de fleste parallellsidige og lange. Hos mange arter møtes ikke dekkvingene helt i midten i den bakerste delen. Slekten Atractocerus har sterkt reduserte dekkvinger, flygevingene er frie og ikke sammenfoldet slik det er vanlig hos biller. Bakkroppen er lang og slank. Beina er forholdsvis lange og slanke. Larvene er avlange, det første kroppsleddet (prothorax) er noe oppsvulmet og det bakerste leddet ender i en kraftig, krum pigg med små tenner på oversiden.
Levevis
Disse billene borer like under barken på døde og døende trær.
Benådning
Benådning er fullstendig eller delvis ettergivelse av straff etter falt dom.
Norge
I Norge gis benådning etter Grunnloven § 20 («Kongen har rett til i statsrådet å benåde forbrytere etter at dom er falt.») av Kongen.
Sakene forberedes av Justisdepartementet og fremmes i Statsråd. Departmentet har fått delegert fullmakt til å avslå benådning, men anledningen til å gi benådning tilligger Kongen, det vil si Kongen i statsråd etter konstitusjonell statsrett.
Benådningsinstituttet fikk fornyet oppmerksomhet høsten 2005 da det ble hevdet at kriminelle hadde kjøpt legeerklæringer for å få benådning.
I Norge var frem til 2010 benådningen unntatt offentligheten, og per oktober 2017 er saksdokumentene i en benådningssak hemmelige. Hverken avslag eller benådning begrunnes. Benådning kan innebære at straffen ettergis i sin helhet eller at den blir gjort betinget med 2 års prøvetid.
Stephen Sinding
Stephen Otto Sinding (født 22. juli 1951 i Oslo) er en norsk tidligere aker. Han representerte Akeforeningen i Oslo.
Sinding vant NM i aking, ener for herrer i 1974. Han deltok under vinter-OL for Norge i 1972 i Sapporo med 14.-plass i toer for herrer og 22.-plass i ener for herrer.
Dinamo forlag
Gjennom rundt 15 år er det utgitt over 200 bøker. Noen av de største suksessene har vært Ona Fyr (Ingebrigt Steen Jensen), Typisk norsk (Petter Schjerven), Idas dans (Gunnhild Corwin), Stiansen til hverdags (Bent Stiansen), Alle dør alene (Hans Fallada), Historien om Pi (Yann Martel), Gourmet for begynnere (Øyvind Hjelle), Glassrommet (Simon Mawer), Restekjærlighet (Sara Heilmann og Klaus Døscher) og Norge – Portrett av en nasjon (div. forfattere). Forlaget har også markert seg ved å gi ut oppdragsbaserte bøker. Noen av disse er Wilh. Wilhelmsens jubileumsbok i 2011, Modum bads Historier om sårbarhet, Den norske Jordmorforenings jubileumsbok Jordmor, fagorganisasjonen Ledernes jubileumsbok Balansekunstnere og Gilde Norsk Kjøtt sin bok Langs gilde veier. I 2014 gav Forlaget ut en jubileumsbok for Det Norske Veritas eller DNVGL. Samme år ble også en bok utgitt for Norges Naturvernforbund - Naturen svikter aldri. Forlaget driver oppdragspublikasjon.
Fjordlaks
Fjordlaks AS er et oppdrettsfirma som har sine lokaliteter i Storfjorden på Sunnmøre. Fjordlaks Aqua AS produserer regnbueørret mens Fjordlaks Marine AS produserer torsk og sei. Selskapet ble etablert i 1973.
Gihonkilden
Gihonkilden (מעיין הגיחון), også tidvis omtalt som «Jomfruens kilde», i Kedrondalen i Israel, var hovedkilden på ferskvann for Siloamdammen i Davidbyen, det opprinnelige stedet for Jerusalem. Det er en av verdens fremste periodiske vannkilder, og en pålitelig kilde for ferskvann som gjorde det mulig med menneskelig bosetning i Jerusalem. Kilden var ikke kun nødvendig for drikkevann, men også i begynnelsen for vanning og irrigasjon for landbruk og hageanlegg i Kedrondalen, noe som skaffet matforsyninger for oldtidens bosetning her.
Den romersk-jødiske historikeren Josefus beskrev den som «kilde med fersk og rikelig med vann,» men i dag er det ikke lenger drikkevann.
Vannet flommer i store mengder gjennom en kanal som er hogd gjennom fjellet, rundt 533 meter lang. Kilden flyter opp i en grotte som er rundt 6 ganger 2 meter. Siden kilden er perodisk, krevde det utgraving av Siloam-bassenget, som lagret store mengder vann som trengtes for byen når kilden ikke rant. En slangetunnel på rundt 20 meter går fra kilden mot venstre fra tunnelen til Siloamdammen. Før vannspeilet sank på grunn av overpumping i moderne tid, pleide kilden å flomme over tre til fem ganger daglig om vinteren, to ganger daglig om sommeren, og bare en gang daglig om høsten. Årsaken til denne særegenheten er utløpet fra vannreservoaret som går via en passasje som fungerer som en hevert.
Navn
Navnet Gihon er antatt å være avledet fra det hebraiske ordet Giha som betyr «strømme fram». Det andre navnet, «Jomfruens kilde», fremmet av kristne, er knyttet til en uklar legende om at jomfru Maria vasket klærne til Jesus i vann fra kilden.
Jerusalems vannsystemer
Det var tre underjordiske hovedsystemer for å skaffe Jerusalem vann:
Arkeologi
I 1997, mens det ble bygget et besøkssenter, ble det samtidig avdekket at kilden hadde blitt tungt befestet ved en dato som da var antatt å ha vært midtre bronsealder. Arkeologer ble overrasket over å avdekke to monumentale tårn, det ene beskyttet bunnen av Warrens skaft, og det andre beskyttet selve kilden. Ettersom området rundt stedet er befolket og således ikke kan bli utgravd, er det ukjent om det har eksistert ytterligere befestninger. Skjønt det er antatt som sannsynlig at det har eksistert ytterligere et tårn i sør som beskyttet Warrens sjakt.
Periodisk desimaltall
Et periodisk desimaltall er en måte å gjengi rasjonale tall i titallsystemets aritmetikk. Desimalframstillingen av et tall sies å være periodisk hvis det forekommer gjentagelse av verdier med jevne mellomrom og den gjentatte delen ikke er null. For eksempel er desimalframstillingen av ⅓ lik 0,333..., det vil si at sifferet «3» gjentas evig. Er mer komplisert eksempel er 3227⁄555, der desimalene blir periodiske etter det andre sifferet etter desimaltegnet og deretter gjentas sekvensen «144» evig, det vil si 5,8144144144…. For tiden (2015) finnes det ingen universelt godtatt notasjon for periodiske desimaltall.
Gihonkilden
Arkeologi
Under en arkeologisk utgravning i 2009 ble et fragment av en monumental steininskripsjon oppdaget, ganske sikkert datert til 700-tallet f.Kr. Selv om kun fragmenter av hebraiske bokstaver har overlevd, beviser fragmentene at byen hadde monumentale offentlige inskripsjoner og korresponderende store offentlige bygninger på 700-tallet f.Kr.
Periodisk desimaltall
Et tall som ikke kan uttrykkes som et forhold mellom to heltall sies å være irrasjonalt. Desimalframstilligen av slike tall pågår evig uten repetisjon. Eksempler på slike irrasjonale tall er (pi) og \sqrt 2 (kvadratroten av 2).
Róbert Mak
Róbert Mak (født 8. mars 1991) er en slovakisk fotballspiller som spiller for den australske klubben Sydney FC.
Gihonkilden
Arkeologi
En studie i 2007 som ble gjort av Weizmanns institutt for vitenskap, har datert konstruksjonene på nytt. Studien rapporterte at «Scenarioer for byggingen av tårnet under midtre bronsealder og jernalder II er vurdert, basert på nye 14C-data, noe som gir en rekke datoer, hvor den siste faller inn under siste fase av 800-tallet f.Kr., sammen med tidligere data fra utgravninger.» Israel Finkelstein har foreslått at tårnet fortsatt kan ha hatt sin opprinnelse i bronsealderen, men ble restaurert i jernalderen, og la til at «I uansett tilfelle, burde en dato fra sent på 800-tallet f.Kr. ikke komme som en overraskelse da det er andre indikasjoner for byens vekst på denne tiden – fra Tempelhøyden (...) og sørover i retning av Gihonkilden.»
Róbert Mak
Landslaget
Den 6. februar 2013 fikk han sin første landskamp for mot.
Gihonkilden
Foreslått arbeid
Jerusalems byregjering har kommet med et kontroversielt forslag om å restaurere dalbunnen ved å fjerne palestinske hjem i Øst-Jerusalems nabolag Silwan og erstatte dem med en park kalt Kongens hage, hvor vann fra Gihon kunne flyte langs deres gamle løp.
Róbert Mak
Landslaget
Han ble tatt ut i s EM-tropp til EM i Frankrike 2016.
Han ble tatt ut i s EM-tropp til EM i fotball 2021.
Karl I av Braunschweig-Wolfenbüttel
Karl I (født 1. august 1713, Braunschweig i Tyskland, død 26. mars 1780 i Braunschweig i Tyskland) var fyrste av Braunschweig-Wolfenbüttel fra 1735 til 1780.
Karl var søn av hertug Ferdinand Albrecht II av Braunschweig-Wolfenbüttel-Bevern og Antoinette Amalie av Braunschweig-Wolffenbüttel. Han giftet seg i 1733 med Frederik den Store av Preussens søster, prinsesse Philippine Charlotte av Preussen (1716–1801). De hadde 13 barn.
Roxas (Isabela)
Roxas (Bayan ng Roxas) er en kommune på Filippinene. Kommunen ligger på øya Luzon, og tilhører provinsen Isabela. Folkemengden var i 2015 på 23,784 innbyggere.
Navn
Navnet er oppkalling etter den filippinske president Manuel Roxas (1892-1948).
Barangayer
Roxas er inndelt i 26 barangayer.
Kull
Kull eller kol er en fellesbetegnelse på en rekke karbonholdige organiske bergarter, stort sett dannet av planterester.
Planterestene vil med tiden bli tildekket av andre sedimenter, noe som hindrer forråtnelse og nedbrytning. På sikt vil både trykk og temperatur stige og omdannelsesprosessen settes i gang. I denne prosessen øker karboninnholdet fordi vann og gasser presses ut.
Kull er et energirikt brennstoff som har høy varmeutvikling og brenner lenge. Brenning av kull brukes i mange land for å produsere elektrisk kraft i kullkraftverk, men anvendes også som varmekilde i visse typer industri, for eksempel smelteverk. Tradisjonelt har det også vært vanlig å varme privatboliger ved å brenne kull i ovner i boligen, men dette har i senere år gått av moten mange steder ettersom oppvarming med strøm har blitt billigere og er mer lettvint.
Kull er en fossil energikilde og regnes i dag som et klimaproblem. Brenning av kull fører til store utslipp av karbondioksid i atmosfæren og frigjøring av andre giftige stoffer, blant annet svovel. Dessuten medfører forbrenningen store mengder sot som skaper luftforurensning i form av smog. Hvis ikke pipene er utstyrt med effektive partikkelfiltre, har det også lett for å legge seg lag med svart sot i omgivelsene.
Kull i verden
Verdens årlige kullforbruk er om lag 6,8 milliarder tonn (2010). Kull er verdens viktigste energibærer for kraftproduksjon, 41 prosent av all elektrisk kraft i verden produseres i kullkraftverk. Kull er også den fossile energibærer som øker mest, hovedsakelig grunnet den økonomiske veksten i Asia. For øvrig er kull en viktig innsatsfaktor i produksjon av jern og stål, der kullet benyttes som reduksjonsmiddel i masovner, enten direkte eller foredlet til koks. Om lag ti prosent av verdens kullproduksjon benyttes i jern- og stålindustrien. Kull benyttes også til en rekke formål i kjemisk og farmasøytisk industri.
Kull er det mest karbonintensive av de fossile energibærerne, og bruk av kull er også en av de største kildene til menneskeskapte klimagassutslipp. Utslippene avhenger mye av kullkvaliteten, men grovt regnet vil forbrenning av ett tonn kull gi 2,5 – 3,5 tonn CO2.
Av de fossile energiressursene er det av kull det er påvist størst reserver. Med dagens prisnivå er de kommersielt utvinnbare reservene anslått til 900 milliarder tonn, som med dagens forbruk vil vare i omtrent 150 år.
Kullprisene har hatt en betydelig vekst de siste årene. Ved tusenårsskiftet lå prisene i området 30-50 US dollar pr tonn, men økte til over 200 dollar i 2008. Under finanskrisen i 2008-2009 falt kullprisene til 50-60 dollar, for deretter å stige igjen. Vinteren 2011 ligger kullprisen i området 115 – 125 dollar. Det er betydelig usikkerhet om kullprisenes utvikling på sikt. For Europa spås et forsyningsunderskudd de nærmeste årene, da importen (ca. 150 mill. tonn pr år) vil måtte konkurrere med etterspørsel fra stillehavsmarkedet.
Med stigende priser vil tilgjengelige reserver måtte beregnes på nytt. Anslagene er omstridte og varierer betydelig, men fra flere hold hevdes det at kullproduksjonen vil nå sitt klimaks i løpet av få tiår. De største drivverdige forekomstene av kull finnes i USA, samt i tidligere Sovjetunionen. Andre land med store kullreserver er Kina, Australia, India, Tyskland og Sør-Afrika. I Nordsjøen er det påvist kullforekomster på anslagsvis 3000 milliarder tonn. Disse er foreløpig ikke økonomisk utvinnbare.
Kull skiller seg fra olje og gass ved at en relativt liten del av verdensproduksjonen handles over landegrensene. Om lag 85% av kullet som utvinnes blir brukt i produksjonslandet. Australia er i dag største kulleksportør, mens Japan er en betydelig importør av kull.
Typer kull
Kull forekommer naturlig i ulike former og kvaliteter, med ulike bruksområder. Kvaliteten er avhengig av kullets alder, det opprinnelige plantematerialets sammensetning og geologiske forhold under dannelsen. Det er vanlig å dele kull inn i tre hovedtyper, basert på innkullingsgrad.
Kull prises etter fysisk-kjemisk sammensetning, og anvendelsesområdet fastsettes ved særskilte analyser. Et standard energikull har askeinnhold (andel ubrennbart materiale) på 7-15 prosent, svovelinnhold på 0,6–1,3 prosent og en energitetthet på 25 MJ/kg. Andre kvalitetsfaktorer er innhold av fosfor, kalsiumoksid, flyktige bestanddeler og vann, samt askens smeltepunkt. Kull egnet for jern/stålproduksjon og andre kjemiske formål prises vesentlig høyere enn energikull.
Kull i Norge
I Norge er det svært begrensede mengder kull. Kommersielt utvinnbare reserver finnes kun på Svalbard og blir utvunnet av Store Norske Spitsbergen Kulkompani.
På andre halvdel av 1800-tallet ble det gjort kullfunn på Ramsa (senere benevnt Ramsafeltet) på Andøya i Nordland. Dette utløste stor leteaktivitet med prøveboringer og prøveutvinning. Aktivitetene i dette området kan listes opp kronologisk:
Senere har interessen for forekomstene av kull og oljeskifer i dette området mer eller mindre opphørt.
Campbell University
Campbell University er et privat, baptistisk universitet i Buies Creek, Nord-Carolina i USA. Det ble grunnlagt i 1887 av predikanten James Archibald Campbell, som ledet lærestedet de første 47 årene med et klart sosial-etisk motiv. Skolen legger fortsatt stor vekt på et tydelig kristent grunnsyn i utdanningen.
Campbell har per 2006 6,033 studenter og $18,598 USD i skolepenger. Det gis eksamener opp til doktorgradsnivå (Ph.D).
Det er følgende fagretninger og skoler ved Campbell:
Jerry M. Wallace har vært rektor siden 2003.
Austpollen
Austpollen og Østpollen er navnet på flere poller i Norge:
The Town
The Town er en amerikansk kriminalfilm fra 2010 som er skrevet og regissert av Ben Affleck, som også spiller hovedrollen. Andre sentrale skuespillere er Rebecca Hall, Jon Hamm, Jeremy Renner, Blake Lively og Chris Cooper. Historien er adoptert fra Chuck Hogan sin roman Prince of Thieves. 17. september 2010 hadde den premiere i USA og fikk svært positive anmeldelser.
Filmen er en av flere filmer satt i Boston, Massachusetts over det siste tiåret som omhandler kriminalitet fra slummen, inkludert Affleck sin egen Gone Baby Gone fra 2007. I Boston skjer det over 300 bankran, de fleste ranerne bor i det 2,5 kvadratkilometer store nabolaget Charlestown. En av dem er Doug MacRay (spilt av Ben Affleck), og han og gjengen gjennomfører ran ut at det legges igjen noen spor. Jeremy Renner ble nominert til både Golden Globe og Oscar i 2011 for sin innsats i filmen.
Sammendrag
Fire gode venner fra Boston-området, Douglas MacRay, James Coughlin, Albert «Gloansy» MacGloan og Desmond Elden, forsøker å rane en bank. De tar en bank-ansatt, Claire Keesey, som gissel, men løslater henne uskadd. Når de finner ut at Claire er bosatt i nabolaget deres, begynner Douglas å følge etter henne for å finne ut hvor mye hun har fortalt politiet, og for å sørge for at resten av gjengen ikke eliminerer henne som vitne. Etter hvert begynner de å få romantiske følelser for hverandre, noe Douglas skjuler for resten av gjengen. Douglas forteller Claire om hvordan han savner hans mor som har vært forsvunnet i lang tid. Han tror at hun reiste til Tangerine, Florida for å bo hos hennes søster, Douglas sin tante. Han forteller også om muligheten han hadde som ungdom for å bli en profesjonell hockey-spiller. Men han kastet bort denne muligheten for et liv i kriminalitet, og fulgte dermed i sin fars fotspor. Claire forteller til Douglas at hun fikk øye på en tatovering under bank-ranet som en av ranerne gikk med, og Douglas innser at hun kan identifisere James Coughlin. Douglas skjønner også at James garantert kommer til drepe Claire hvis han oppdager hva Claire vet.
Claire blir sjokkert over å oppdage at den nye kjæresten hennes var en av bank-ranerne som kidnappet henne. Hun blir deretter tvunget til å samarbeide med FBI, og avslutter forholdet sitt til Douglas. I mellomtiden truer Fergie med å drepe Claire hvis Douglas sier nei til ett nytt oppdrag. Fergie forteller Douglas hvordan han kontrollerte faren hans ved å gjøre moren hans til en narkotika-misbruker - noe som førte til morens selvmord. Douglas gir etter, men sverger på at han kommer til å drepe Fergie dersom noe skjer med Claire. I nærheten av Fenway Park går Douglas og James forkledd som politi, og de stjeler 3,5 millioner dollar i kontanter. De planlegger å deretter stikke av med en ambulanse, forkledd som ambulanse-arbeidere.
Krista, Douglas sin tidligere kjæreste (og James sin søster) blir truet av Frawley. Fordi Douglas tidligere slo opp med henne, avslører hun planen deres til FBI. Politiet omringer området, før gjengen rekker å komme seg unna. Gjengen havner i en intens skuddveksling med FBI og lokalt politi. Desmond og Gloansy blir snart drept. Frawley får øye på James, og de skyter mot hverandre. James, fast bestemt på ikke havne i fengsel igjen, og uten nok ammunisjon, begår selvmord ved rette sine tomme våpen mot politiet og han blir drept. Douglas myrder Fergie og livvakten hans, før han ringer til Claire. Douglas ser på huset hennes med kikkert, ser at flere FBI-agenter er sammen med henne, når Claire ber Douglas om å komme på besøk til henne. Douglas tror først at Claire planlegger å forråde ham, men hun gir også en advarsel i kode for å advare ham mot å komme. Douglas flykter, med en falsk uniform fra Massachusetts Bay Transportation Authority og han stikker med ett tog.
Frawley trekker den slutningen at Claire klarte å tipse Douglas. Men han arresterer henne ikke, fordi han tror at det blir umulig å bevise noe i en rettssak. Senere, når hun gjør hage-arbeid, oppdager Claire en stor pose som er gravd ned. Dette inneholder alle de stjålne pengene, og en beskjed fra Douglas. Han tror at Claire kan bruke disse pengene langt bedre enn han kan. Claire donerer pengene, til minne om Douglas sin mor, til å pusse opp den lokale ishockey-arenaen hvor Douglas ofte spilte som ungdom. Filmen avslutter med at Douglas står ved ett lite hus og ser ut over vannet, forlatt, men tilsynelatende i trygghet i Florida.
Nauplius
Nauplius er et larvestadium som forekommer hos mange krepsdyr. Den består av et hode med ett øye og en haledolk (telson), mens thorax og abdomen ikke er utviklet. Den har tre par utløpere fra hodet som den kan svømme med.
Crustacean larvae
Shi Jinglin
Hun representerte Kina under Sommer-OL 2016 i Rio de Janeiro, der hun tok bronse på 200 meter bryst.
Dahlonega mint
Dahlonega Mint var en avdeling av det amerikanske myntverket United States Mint. Den lå i Dahlonega, Georgia. Avdelingen ble opprettet i 1837 for å lage gullmynter fra et gullfunn like ved. Første mynt ble preget i 1838 og man preget deretter mynter hvert år frem til 1861. Etter at den amerikanske borgerkrigen brøt ut i 1861 tok Sørstatene kontroll over myntverket. De utmyntet et mindre antall gullmynter. Myntverket ble senere ødelagt av krigshandlinger. Et par år etter krigen ble det satt i gang arbeid for å gjenåpne myntverket, men en brann i 1878 ødela forsøket.
Det ble kun produsert gullmynter ved myntverket og mynter preget i Dahlonega var merket med en liten D.
Friedrich Kuhlau
Daniel Friedrich Rudolph Kuhlau (født 11. september 1786 i Uelzen ved Hannover, død 12. mars 1832 i København) var en tysk-dansk komponist. Internasjonalt er han mest kjent for sin kammermusikk hvor forskjellige fløyter spiller sammen med hverandre eller andre instrumenter, og for sine sonatiner for klaver, men i Danmark er hans navn uløselig forbundet med musikken til Elverhøj.
Gruppefart
Gruppefarten til en bølge er farten som endringene av amplituden eller bølgekammen forplanter seg med. Disse endringene blir også kalt for bølgens «modulasjon» eller farten til en bølgepakke. Gruppefarten blir definert av ligningen:
der ω er bølgens vinkelfrekvens og k er bølgetallet.
Man tenker ofte på gruppefarten som farten energien eller informasjonen i bølgen forplanter seg med i en bølge. Hvis bølgen derimot flytter seg gjennom et absorberende medium, gjelder ikke alltid dette. F.eks. kan man sette opp eksperimenter der gruppefarten til blinkende laserlys sendt gjennom et spesielt stoff bryter lysfarten i vakuum. Det er derimot ikke mulig å overføre informasjon raskere enn lyset, så i slike tilfeller vil ikke farten til signalet og gruppefarten være lik. Det er også mulig å redusere gruppefarten til null og stoppe blinkingen, eller å ha negativ gruppefart, slik at blinkingen ser ut til å forplante seg bakover.
Funksjonen ω(k) blir kalt for bølgens dispersjonsrelasjon. Hvis ω er direkte proporsjonal med k, så er gruppefarten eksakt lik fasefarten. Ellers vil bølgemodulasjonen blir vrengt når den forplanter seg. Dispersjon av gruppefart er en viktig effekt i forplantningen av signaler gjennom optisk fiber.
Ideen om at gruppefarten til en bølge kunne være forskjellig fra fasefarten, ble først lagt frem av William Rowan Hamilton i 1839, og ble først fullt utredet av Lord Rayleigh i hans «Theory of Sound» i 1877.
Gruppefart i kvantemekanikk
Albert Einstein forklarte i 1905 at lys hadde egenskaper til både partikler og bølger. Louis de Broglie satte frem en hypotese om at alle partikler kan ha disse egenskapene, og at farten til en partikkel alltid vil være lik gruppefarten til den samsvarende bølgen. Siden sammenhengen mellom energi og bevegelsesmengde for lys var kjent, så postulerte de Broglie at en partikkel med energi E kan tilskrives en vinkelfrekvens ω = E/ħ og et bølgetall k =  p/ħ når den har bevegelsesmengden p. Her er ħ den reduserte Planck-konstanten. Dette betyr at gruppefarten for en partikkel er gitt som
Når den beveger seg med en hastighet v som er mye mindre enn lyshastigheten c, er energien E = p2/2m hvis den har en masse m slik at bevegelsesmengden. Kvantemekanisk er den derfor beskrevet ved en bølge med gruppehastigheten. Denne er derfor lik med dens mekaniske hastighet v.
Det gjelder også mer generelt i den spesielle relativitetsteorien. Da blir
der γ er Lorentz-faktoren.
Eksperiment har med stor nøyaktighet vist at denne hypotesen gjelder, og har blitt verifisert for partikler så store som molekyler.
Bo- og arbeidsmarkedsregion
Bo- og arbeidsmarkedsregioner har som mål å inndele Norge i hvilke områder som fungerer som økonomiske enheter ved å se på sammenhengen mellom sted innbyggerne har arbeidssted og hva de har som bosted. Nåværende inndeling i BA-regioner tar utgangspunkt i kommuneinndelingen fra 1.1.2020.
Puerto Rican Travelling Theatre
Puerto Rican Travelling Theatre er et teaterkompani med adressen 47th Street Theatre i New York City. Den ble grunnlagt som El Nuevo Círculo Dramatico (Den nye dramatiske sirkelen) av Míriam Colón og Roberto Rodríguez.
Det var en av de første puertoricanske teaterbedriftene som ble grunnlagt, og er kreditert for å starte den spanske og den puertoricanske teaterscenen i New York. Teaterets første oppsetning var La Carreta (Oksekjerren) i 1953, et stykke som var skrevet av René Marqués og regissert av grunnlegger Roberto Rodríguez. Selv om suksessen til El Nuevo Círculo Dramatico var kort, levde selskapets ånd videre da Colón etablerte Puerto Rican Travelling Theatre Company.
Vestpollen
Vestpollen er navnet på flere poller i Norge:
Ukraina under EM i friidrett 2016
Ukraina deltok under EM i friidrett 2016 som blir arrangert 6.–19. juli 2016 i Amsterdam.
Jern
Jern er et grunnstoff med kjemisk symbol Fe (av latin: ferrum), det er et metall og har atomnummer 26.
Historie
De eldste tegn på bruk av jern har en fra Sumererne og egypterne rundt 4000 f.Kr. Disse sivilisasjonene benyttet jern fra meteoritter til å lage pilspisser og dolker. Slikt meteorjern inneholder alltid en del nikkel og er lett å kjenne igjen. De sverdene som sagaene beskriver som rustfrie og hardere enn andre, kan ha vært lagd av naturlig nikkel-legert meteorittjern, heriblant Håkon Håkonssons sverd Kvernbitt som kunne kløve en kvernstein, Fotbitt i Laksdølasagaen som kunne kløve en mann helt ned i foten, og Excalibur («sverdet i stenen») som tilhørte kong Arthur.
Etter 3000 f.Kr. og fram mot 2000 f.Kr. finnes stadig mer jern uten nikkel, det betyr at jernet er smeltet og ikke laget av meteorjern. Slikt jern fantes i denne perioden i Mesopotamia, Anatolia og Egypt. Jern var fortsatt svært dyrt og ubearbeidet, og ble brukt i smykker. Bronse ble fremdeles brukt i våpen. Ca. 2000 f.Kr var verdiforholdet gull/sølv som 1:6, mens forholdet jern/sølv var 1:8. Med andre ord var jern mer verdifullt for de gamle egyptere enn gull!
De første redskaper av jern ble lagd omkring 1500 f.Kr. (Trevor Nevitt Dupuy: «The Evolution of Weapons and Warfare», side 3). På 1400-tallet f.Kr. har Chalybe-stammen i fjellområdene i Armenia lært å bearbeide jern ved prosesser med oppvarming i trekull, bearbeiding, gjenoppvarming og hamring. Stål kan ha oppstått tilfeldig ved at jernet absorberte trekull (karbon) på overflaten av metallet i denne prosessen. Denne teknologien ble kjent i det østre middelhavsområdet innen 1200 f.kr.
Rundt 1500 f.Kr ble de første gode smelteovnene utviklet, og etter 1000 f.Kr ble det vanlig å benytte jern i våpen. En viktig årsak til at jern erstattet bronse, var mangelen på tinn, ikke at teknologien på smelteovnene gikk framover.
Det norske navnet jern er trolig avledet av det angelsaksiske iron, som kan stamme fra det keltiske ordet for jern isarnom og fra det norrøne isarn eller isen. Jernvarehandel heter på dansk fremdeles isenkræmmer. Det kjemiske symbolet kommer fra latinske ferrum som betyr «fasthet».
Jernets historie i Norge
De første funnene av jern i Norge stammer fra yngre bron­se­al­d­er (1100–500 f.Kr.). Første gang jern ble fremstilt i Norge, var omkring mid­ten av førromersk jernalder (300–400 f.Kr.). Jernet kalles gjerne «det demokratiske metallet», fordi det, i motsetning til bronse, var tilgjengelig som lokal ressurs for alle. Siden jern er avsatt i myrer over hele landet, kunne «hvem som helst» lage jern. Etter hvert ble jern det første allmenne bruksmetallet, og det ble anvendt til alle mulige slags redskaper og våpen.
Egenskaper
Jern er et grått glinsende transisjonsmetall som er mykt, formbart og smibart. Det er korrosjonsbestandig i tørr luft, tørr klorgass, konsentrert svovelsyre, konsentrert salpetersyre og i baser (unntatt varm natronlut) med pH over 9. I fuktig luft korroderer det og danner rust. Jern binder seg lett til andre stoffer, men er det eneste metallet som ikke danner amalgam med kvikksølv.
De magnetiske egenskapene til jern er spesielle, jern er ferromagnetisk, en egenskap svært få andre stoff har. Rent jern har et smeltepunkt på 1 538 °C og kokepunktet ligger på 2861 °C.